নকুল আর রাহুলের যৌথ উদ্যোগে শুরু প্লেএনলাইভ। আইআইএম(দিল্লি)থেকে পাস করে ২০১২-এ একটি অক্সিজেন সার্ভিস কোম্পানিতে প্রোডাক্ট ম্যানেজমেন্টে কেরিয়ার শুরু করেন নকুল কাপুর। তার আগে দিল্লি বিশ্ববিদ্যালয়ে অর্থনীতি নিয়ে পড়াশোনা। রাহুল ওয়াধ্যার স্নাতকস্তরে পড়াশোনা দিল্লির হংসরাজ কলেজে বাণিজ্যশাখায়। তারপর কাজ শুরু করেন ভারতী এয়ারটেল-এ ফিক্সড অ্যাসেটস ডোমেনে। নিজেদের অভিজ্ঞতা থেকে দু’জনই জানতেন আমাদের দেশে ফিটনেস্ ও স্পোর্টস সেন্টার খুঁজে পাওয়া ও বুক করা কতটা সমস্যার, অভাব রয়েছে যোগাযোগের। “আমি যুগ্ম প্রতিষ্ঠাতা এবং এই কোম্পানির কেরাণি থেকে সিইও, সবকিছুই। অফিসের এসি কাজ করছে কি না থেকে ওয়েবসাইট বা মোবাইল অ্যাপে পরবর্তী প্রোডাক্টের পরিচিতি, সবটাই আমি দেখি। ভবিষ্যতে প্লেএনলাইভকে পরিণত করতে চাই একটি আন্তর্জাতিক মানের কনজিউমার ইন্টারনেট কোম্পানিতে,” বললেন নকুল। এর আগে রাহুল পেটিএম এর প্রোডাক্ট ম্যানেজমেন্ট টিমে পেটিএম ওয়ালেট তৈরির কাজ করতেন।